L 120/10 Euroopa Liidu Teataja 5.5.2006 KOMISJONI MÄÄRUS (EÜ) NR 688/2006, 4. mai 2006, millega muudetakse Euroopa Parlamendi ja nõukogu määruse (EÜ) nr 999/2001 III ja XI lisa seoses transmissiivsete spongioossete entsefalopaatiate seire ja veiste määratletud riskiteguriga materjaliga Rootsis (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse Euroopa Parlamendi ja nõukogu 22. mai 2001. aasta määrust (EÜ) nr 999/2001, millega sätestatakse teatavate transmissiivsete spongioossete entsefalopaatiate vältimise, kont- rolli ja likvideerimise eeskirjad, (!) eriti selle artikli 23 esimest lõiku, ning arvestades järgmist: (1) —— Määrusega (EÜ) nr 999/2001 on kehtestatud veiste, lammaste ja kitsede transmissiivse spongioosse entsefalo- paatia (TSE) seire eeskirjad. (2)y =c Euroopa Komisjoni juhtiv teaduskomitee jõudis oma 6. juuli 2000. aasta arvamuses järeldusele, et Rootsis on veiste spongioosse entsefalopaatia (BSE) esinemine karjas ebatõenäoline, kuid mitte välistatud. Kõnealuse arvamuse alusel on määruses (EÜ) nr 999/2001 sätestatud Rootsi kohta erand, mille kohaselt tuleb kontrollida ainult juhus- likku valimit tapetud tervetest veistest, kes on sündinud ja kasvanud Rootsi territooriumil. Oma 2004. aasta juulis vastu võetud ajakohastatud arvamuses geograafilisest asukohast tingitud BSE ohu kohta Rootsis toetas Euroopa Toiduohutusamet seisukohta liigitada Rootsi geograafili- sest asukohast tingitud BSE ohu II kategooriasse, st et koduveiste nakatumine BSE tekitajaga on ebatõenäoline, kuid mitte välistatud. Peale selle saaks Rootsi kohaldada erandit, millega on teatud tingimustel lubatud kasutada veiste selgroogu ja spinaalganglioni. Rootsi ei ole kõne- alust erandit siiski kunagi kohaldanud. (33) — Ühenduse TSE tugilabor kinnitas 3. märtsil 2006 esimest BSE juhtumit Rootsis. Kuna BSE esinemist karjas ei saa pidada enam ebatõenäoliseks, ei ole enam asjakohane, et Rootsi saaks kasutada erandit tapetud tervete veiste seire ning veistelt selgroo eemaldamise vanusepiirangu kohta. (4) Määrust (EÜ) nr 999/2001 tuleks seepärast vastavalt muuta. (5) Käesoleva määrusega ette nähtud meetmed on kooskõlas toiduahela ja loomatervishoiu alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 999/2001 lisasid muudetakse järgmiselt. a) III lisa I osa A-peatüki punkt 2.3 jäetakse välja. b) XI lisa A-osa teise punkti teine lõik asendatakse järgmisega: “Liikmesriigid võivad nimetatud erandit kohaldada juhul, kui nad esitavad komisjonile vastavalt punkti a või b kohta vaieldamatud tõendid.” Artikkel 2 Käesolev määrus jõustub kahekümnendal päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 4. mai 2006 (1) EÜT L 147, 31.5.2001, lk 1. Määrust on viimati muudetud komis- joni määrusega (EÜ) nr 657/2006 (ELT L 116, 29.4.2006, lk 9). Komisjoni nimel komisjoni liige Markos KYPRIANOU